CELEX: 62013CN0399
Language: lt
Date: 2013-07-11 00:00:00
Title: Byla C-399/13 P: 2013 m. liepos 11 d. Stichting Corporate Europe Observatory pateiktas apeliacinis skundas dėl 2013 m. birželio 7 d. Bendrojo Teismo (aštuntoji kolegija) priimto sprendimo byloje T-93/11, Stichting Corporate Europe Observatory prieš Europos Komisiją

21.9.2013   
            
            
               LT
            
            
               Europos Sąjungos oficialusis leidinys
            
            
               C 274/13
            
         2013 m. liepos 11 d.Stichting Corporate Europe Observatory pateiktas apeliacinis skundas dėl 2013 m. birželio 7 d. Bendrojo Teismo (aštuntoji kolegija) priimto sprendimo byloje T-93/11, Stichting Corporate Europe Observatory prieš Europos Komisiją
   
   (Byla C-399/13 P)
   2013/C 274/21
   Proceso kalba: anglų
   
      Šalys
   
   
      Apeliantė: Stichting Corporate Europe Observatory, atstovaujama solisitoriaus S. Crosby
   
      Kitos proceso šalys: Europos Komisija, Vokietijos Federacinė Respublika
   
      Apeliantės reikalavimai
   
   Apeliantė Teisingumo Teismo prašo:
   
               —
            
            
               patenkinti apeliacinį skundą, panaikinti 2013 m. birželio 7 d. Bendrojo Teismo sprendimą ir pripažinti negaliojančiu 2010 m. gruodžio 6 d. Komisijos sprendimą;
            
         
               —
            
            
               nurodyti Komisijai atlyginti apeliantės patirtas bylinėjimosi išlaidas, susijusias su šiuo apeliaciniu skundu ir ieškiniu dėl panaikinimo Bendrajame Teisme.
            
         
      Apeliacinio skundo pagrindai ir pagrindiniai argumentai
   
   Apeliantė teigia, kad Bendrasis Teismas padarė tris teisės klaidas.
   
               1)
            
            
               Teisės klaida nusprendus, kad Prekybos generalinio direktorato Galimybės susipažinti su dokumentais vadovu nebuvo siekiama sukelti poveikį už institucijos ribų.
            
         
               2)
            
            
               Teisės klaida neatsižvelgus į prielaidą, kad dokumentai buvo skirti susipažinti dideliam žmonių skaičiui.
            
         
               3)
            
            
               Teisės klaida nusprendus, kad nagrinėjamomis aplinkybėmis slaptumas nebuvo implicitiškai panaikintas.